IPL 2020: ಸ್ಮಾರ್ಟ್ಫೋನಿನಲ್ಲಿ ಐಪಿಎಲ್ ಪಂದ್ಯವನ್ನು ಲೈವ್ ವೀಕ್ಷಿಸುವುದು ಹೇಗೆ: ಇಲ್ಲಿದೆ ಸುಲಭ ವಿಧಾನ ಡ್ರೀಮ್ 11 ಐಪಿಎಲ್ ಪಂದ್ಯಾಟ ನಾಳೆಯಿಂದ ಪ್ರಾರಂಭವಾಗುತ್ತಿದೆ. ಈಗಾಗಲೇ ಕ್ರಿಕೆಟ್ ಪ್ರಿಯರು ಐಪಿಎಲ್ ಪಂದ್ಯವನ್ನು ವೀಕ್ಷಿಸಲು ತುದಿಗಾಲಿನಲ್ಲಿ ನಿಂತಿದ್ದಾರೆ. ತಮ್ಮಿಷ್ಟದ ಟೀಂ ಮೈದಾನದಲ್ಲಿ ಹೇಗೆ ಮಿಂಚಲಿದೆ ಎಂದು ಕಾದುಕುಳಿತಿದ್ದಾರೆ. ಮತ್ತೊಂದೆಡೆ ಟೆಲಿಕಾಂ ಕಂಪನಿಗಳು ಕ್ರಿಕೆಟ್ ಪ್ರಿಯರಿಗೆ ಲೈವ್ ವೀಕ್ಷಣೆಗೆಣದು ಹೊಸ ಅಫರ್ಗಳನ್ನು ಪರಿಚಯಿಸುತ್ತಾ ಬಂದಿದೆ. ಕಡಿಮೆ ಬೆಲೆಯ ಹಾಗೂ ಐಪಿಎಲ್ ಪಂದ್ಯವನ್ನ ಸರಾಗವಾಗಿ ವೀಕ್ಷಿಸುವಂತಹ ಕೆಲವು ಪ್ಲಾನ್ಗಳನ್ನು ಪರಿಚಯಿಸಿದೆ. ಹಾಗಾಗಿ ಈ ಬಾರಿಯ ಐಪಿಎಲ್ ಪಂದ್ಯವನ್ನು ಲೈವ್ ಆಗಿ ವೀಕ್ಷಿಸಬಹುದಾದ ಮತ್ತು ಅದಕ್ಕೆ ಅನುಗುಣವಾದ ಬೆಸ್ಟ್ ಪ್ಲಾನ್ಗಳ ಬಗ್ಗೆ ಇಲ್ಲಿದೆ ಮಾಹಿತಿ ಡಿಸ್ನಿ ಹಾಟ್ಸ್ಟಾರ್ ವಿಐಪಿ ಚಂದಾದಾರಿಕೆ ಐಪಿಎಲ್ ಪಂದ್ಯ ವೀಕ್ಷಿಸುವ ಸಲುವಾಗಿ ಡಿಸ್ನಿ ಹಾಟ್ಸ್ಟಾರ್ ರೂ 399ರ ವಿಐಪಿ ಚಂದಾದಾರಿಕೆಯನ್ನು ಪರಿಚಯಿಸಿದೆ. ಇದನ್ನು ಅಳವಡಿಸುವ ಮೂಲಕ ಐಪಿಎಲ್ ಪಂದ್ಯಾಟವನ್ನ ನಿರಂತರವಾಗಿ ವೀಕ್ಷಿಸಬಹುದಾಗಿದೆ. ಅದರ ಜೊತೆಗೆ ಬಾಲಿವುಡ್ ಬ್ಲಾಕ್ಬಸ್ಟರ್ ಸಿನಿಮಾ, ಮನೋರಂಜನಾ ಕಾರ್ಯಕ್ರಮಗಳನ್ನು ಇದರಲ್ಲಿ ವೀಕ್ಷಸಬಹುದಾಗಿದೆ. ಜಿಯೋ 401 ರೂ ಪ್ಲಾನ್: ರಿಲಾಯನ್ಸ್ ಜಿಯೋ ಕೂಡ 401 ರೂ.ವಿನ ವಾರ್ಷಿಕ ಪ್ಲಾನ್ ಅನ್ನು ಪರಿಚಯಿಸಿದೆ. ಇದರ ಮೂಲಕ ಡಿಸ್ನಿ ಹಾಟ್ಸ್ಟಾರ್ ವಿಐಪಿ ಚಂದಾದಾರಿಕೆ ಪಡೆಯಬಹುದಾಗಿದೆ. ಐಪಿಎಲ್ ಪಂದ್ಯ ಲೈವ್ ವೀಕ್ಷಣೆಗೆಂದು ಪ್ರತಿದಿನ 3ಜಿಬಿ ಹೈಸ್ಟೀಡ್ ಡೇಟಾ ಸಿಗಲಿದೆ. ಜೊತೆಗೆ ಅನಿಯಮಿತ ಕರೆ ಸೌಲಭ್ಯ ನೀಡುತ್ತಿದೆ. ಈ ಪ್ಲಾನ್ 28 ದಿನಗಳ ವ್ಯಾಲಿಡಿಟಿ ಹೊಂದಿದೆ. ಜಿಯೋ 598 ರೂ ಪ್ಲಾನ್: ನೂತನ ಪ್ಲಾನ್ ಅಳವಡಿಸಿಕೊಂಡ ಗ್ರಾಹಕರಿಗೆ ಡಿಸ್ನಿ ಹಾಟ್ಸ್ಟಾರ್ ವಿಐವಿ ಮೆಂಬರ್ಶಿಪ್ ಪಡೆಯುವ ಅವಕಾಶವನ್ನು ನೀಡಿದೆ. ಒಂದು ವರ್ಷಗಳ ಕಾಲ ಈ ಸೇವೆಯನ್ನು ಗ್ರಾಹಕರು ಪಡೆಯಬಹುದಾಗಿದೆ. ಜೊತೆಗೆ ಅನಿಯಮಿತ ಕರೆ ಸೌಲಭ್ಯವನ್ನು ಮತ್ತು ಬೇರೆ ನೆಟ್ವರ್ಕ ಕರೆಗಳ ಮೇಲೆ 2 ಸಾವಿರ ಎಫ್ಯುಪಿಯನ್ನುನೀಡುತ್ತಿದೆ. ಅಷ್ಟು ಮಾತ್ರವಲ್ಲದೆ, ಪ್ರತಿದಿನ 2ಜಿಬಿ ಡೇಟಾ ಮತ್ತು 100 ಎಸ್ಎಮ್ಎಸ್ ನೀಡುತ್ತಿದೆ. ಈ ಪ್ಲಾನ್ 56 ದಿನಗಳ ವ್ಯಾಲಿಡಿಟಿಯನ್ನು ಹೊಂದಿದೆ. ಜಿಯೋ ಪರಿಚಯಿಸಿರುವ 598 ರೂ.ವಿನ ಪ್ಲಾನ್ನಲ್ಲಿ ಒಟ್ಟು 112ಜಿಬಿ ಡೇಟಾ ಸಿಗಲಿದೆ. ಏರ್ಟೆಲ್ 448 ರೂ ಪ್ಲಾನ್: ಐಪಿಎಲ್ ಪಂದ್ಯಾಟವನ್ನು ಲೈವ್ ವೀಕ್ಷಿಸಲೆಂದು ತನ್ನ ಬಳಕೆದಾರರಿಗೆ 448 ರೂ ಪ್ಲಾನ್ ಪರಿಚಯಿಸಿದೆ. ಇದರ ಮೂಲಕ ವಾರ್ಷಿಕ ಡಿಸ್ನಿ ಹಾಟ್ಸ್ಟಾರ್ ವಿಐಪಿ ಮೆಂಬರ್ಶಿಪ್ ಸಿಗಲಿದೆ. ಜೊತೆಗೆ 3ಜಿಬಿ ಹೈಸ್ಪೀಡ್ ಡೇಟಾ ನೀಡುತ್ತಿದೆ. ಅಷ್ಟು ಮಾತ್ರವಲ್ಲದೆ, ಅನಿಯಮಿತ ಕರೆ ಸೌಲಭ್ಯ ನೀಡುತ್ತಿದೆ. ಈ ಪ್ಲಾನ್ 28 ದಿನಗಳ ವ್ಯಾಲಿಡಿಟಿಯನ್ನು ಹೊಂದಿದ್ದು, ಐಪಿಎಲ್ ಪಂದ್ಯವನ್ನು ಲೈವ್ ವೀಕ್ಷಿಸುವವರಿಗೆ ಏರ್ಟೆಲ್ ಪರಿಚಯಿಸಿರುವ 448 ರೂ ಪ್ಲಾನ್ ಕೂಡ ಪ್ರಯೋಜನಕ್ಕೆ ಸಿಗಲಿದೆ. 599 ಪ್ಲಾನ್: ಡಿಸ್ನಿ ಹಾಟ್ಸ್ಟಾರ್ ವಾರ್ಷಿಕ ವಿಐಪಿ ಚಂದಾದಾರಿಕೆಯನ್ನು ಪಡೆಯಲು 599 ರೂ.ವಿನ ಪ್ಲಾನ್ ಪರಿಚಯಿಸಿದೆ. ಇದರ ಮೂಲಕ ಬಳಕೆದಾರರು ಪ್ರತಿದಿನ 2ಜಿಬಿ ಹೈಸ್ಟೀಡ್ ಡೇಟಾ , ಅನಿಯಮಿತ ಕರೆ ಸೌಲಭ್ಯ ಪಡೆದುಕೊಳ್ಳಬಹುದಾಗಿದೆ. ಈ ಪ್ಲಾನ್ 56 ದಿನಗಳ ವ್ಯಾಲಿಡಿಟಿ ಹೊಂದಿದೆ.